kardosdrur/scandi-wiki huggingface dataset:
Gadesælgeren fra Paris

Gadesælgeren fra Paris er en fransk stumfilm fra 1922 af Jacques Feyder.

Medvirkende 
Maurice de Féraudy som Jérôme Crainquebille 
Félix Oudart
Jean Forest som La Souris 
Marguerite Carré som Mme Laure 
Jeanne Cheirel som Mme Bayard 
René Worms som M. Lemerle

Referencer

Eksterne henvisninger 

 

Stumfilm fra Frankrig
Franske film fra 1922
Dramafilm fra Frankrig
The Crimson Challenge

The Crimson Challenge er en amerikansk stumfilm fra 1922 af Paul Powell.

Medvirkende 
 Dorothy Dalton som Tharon Last
 Jack Mower som Billy
 Will Walling som Jim Last
 Howard Ralston som Clive
 Clarence Burton som Black Bart
 George Field som Wylackie

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
Tropehjelm

En tropehjelm (en: pith helmet eller safari helmet) er en letvægtshjelm lavet af indisk kork. Hjelmens udformning har sin oprindelse i en spansk tilpasning af den philippinske salakot, men er mest forbundet med det Britiske Imperium, hvorfor hjelmen ofte associeres med undertrykkelse, især i tidligere britiske kolonier. Også i danske kolonier som Dansk Vestindien har hjelmen været almindeligt anvendt. Selv om kolonitiden essentielt er ovre, skabte præsidentfrue Melania Trump stadig international debat og vrede, da hun i 2018 bar tropehjelm under et besøg i Kenya. Også daværende udviklingsminister Søren Pind blev i 2011 kritiseret for at lade sig fotografere iført tropehjelm under et besøg i Sydsudan.

Udformning 

Hjelmen er skabt til at beskytte bærerens hoved og ansigt fra den bagende, tropiske sol, der gentagne gange i historien har haft generende eller invaliderende effekt på militære styrker eller tropiske opdagelsesrejsende. Den findes i mange forskellige udformninger og kan være lavet et et letvægtsmateriale, typisk kork eller indisk kork (sidstnævnte, der på engelsk hedder shola pith har givet hjelmen sit engelske navn), dækket af stof. Til militær brug har hjelmen også været fremstillet med en kerne af metal.

Anvendelse 
Trods de negative associationer med kolonitiden anvendes hjelmen fortsat mange steder verden over.

Nederlandene 
I Nederlandene er en mørkeblå tropehjelm en del af paradeuniformen for Garderegiment Fuseliers Prinses Irene og de nederlandske marinesoldater.

USA 

Flere grene af USA's væbnede styrker har anvendt en version af tropehjelmen. Særligt har skydeinstruktører og finskytter brugt hjelmen som identificerende beklædningsgenstand. 

Postbude kan bære en hvid eller lyseblå version af tropehjelmen, fremstillet af plastik, som en del af deres uniform.

Vietnam 

I Vietnam bruger flere grene af militæret versioner af tropehjelme som en del af uniformen. Farven på uniformen, herunder hjelmen, er med til at angive tilhørsforhold til de forskellige styrker.

Kenya 
Kenya opnåede selvstændighed fra britisk styre i 1963. Året efter indførte præsident Jomo Kenyatta tropehjelmen som officiel hovedbeklædning for visse embedsfolk.

Commonwealth 
Flere steder i Commonwealth anvendes tropehjelme som en del af ceremonielle uniformer.

Civil anvendelse 
Trods historikken har tropehjelme fået et comeback over de seneste år, hvor den ikoniske udformning og den manifeste funktionalitet har gjort hjelmen mere populær til anvendelse i havearbejde, på vandring, safarirejse, eller andre udendørs aktiviteter.

I kulturen 

Tropehjelmen er især i film blevet associeret med 1800-tallet og 1900-tallets vesterlandske opdagelsesrejsende, storvildtjægere, arkæologer, palæontologer, botanikere og kolonister. På grund af de negative historiske associationer blev tropehjelmen ofte et symbol på skurken i historien, på samme måde som en sort hat i westernfilm.

Referencer 

Hjelme
Niels Kofoed

Niels Vilhelm Kofoed (født på Christianshavn 25. marts 1930, død 20. september 2016) var en dansk litteraturhistoriker og forfatter, som ydede betydelige bidrag til forståelsen af en række danske forfattere, bl.a. H.C. Andersen, B.S. Ingemann, N.F.S. Grundtvig, Henrik Pontoppidan og Kaj Munk. 

Efter studentereksamen fra Christianshavns Gymnasium blev Kofoed 1955 ved Københavns Universitet cand.mag. i dansk og fransk, og efter et par år som rejselektor for Foreningen Norden var han lektor i dansk, 1957-62 ved Stockholms Universitet og 1962-65 ved Lunds Universitet. I 1967 blev Kofoed ved Aarhus Universitet dr.phil. på afhandlingen Studier i H.C. Andersens Fortællekunst. Efter en ansættelse ved Odense Universitet og et professorat ved University of Washington i Seattle var han fra 1974 og frem til sin pensionering studielektor ved Københavns Dag- og Aftenseminarium.

Udover en omfattende videnskabelig produktion af bøger og artikler om danske forfattere og deres værker udgav Kofoed også en række skønlitterære værker, ligesom han i en årrække var fast anmelder af faglitteratur ved DR, Berlingske Tidende og Kristeligt Dagblad.

Litteratur
 Niels Kofoed (1967): Studier i H.C. Andersens Fortællekunst. Munksgaard, 344 sider (doktorafhandling)

Referencer

Litteraturhistorikere fra Danmark
Egemosedam

Egemosedam er en landsby i Søllested Sogn i Assens Kommune på Vestfyn lidt syd for Vedtofte. Fra 1826 til 1896 lå der et fattighus. Området er cirka 5 km fra Glamsbjerg. Ifølge 3. udgave af Trap Danmark er landsbyen muligvis resterne af hovedgården Egsmose. Nyere kilder angiver dog hovedgårdens beliggenhed til bebyggelsen Egsmose nordøst for Gudme Kirke i Gudme.

Referencer
Krk (by)

Krk (, chakavisk: Velja) er den vigtigste bosættelse på øen Krk, i Adriaterhavet, Kroatien.

Karakteristika

Den ligger på øens sydvestkyst og er det historiske sæde for det Bispedømmeet Krk.

Byen er ældgammel og blandt de ældste i Adriaterhavet. Den har været beboet uafbrudt siden oldtiden, blandt andet af illyrerne og senere romerne, og var engang en del af det byzantinske thema  Dalmatien, efter at det Vestromerske Rige var faldet til barbarerne.

Der kan stadig ses romerske ruiner  i nogle dele af byen, for eksempel mosaikker i husene. Byen har også bevaret mange middelalderlige fæstningsværker, herunder Frankopan Castle tæt på Kamplin-parken, og en del af bymuren, der blev bygget i de fem århundreder, hvor Republikken Venedig regerede byen.

Hovedtorvet i den gamle bydel hedder Kamplin, som er afledt af det latinske ord campus, der betyder mark. I romertiden lå der et træningsområde her tæt på de romerske kurbade. Resterne af tempelsøjlerne på pladsen vidner om en stor bygning fra romertiden.

Gallery

Referencer

 Kulturelle monumenter
 Krk by, officiel website
 Krk turistside

Primorje-Gorski KotarByer i Primorje-Gorski Kotar
Byer i Kroatien
Sandersvig

Sandersvig er en bebyggelse ved Lillebælt 4-5 km sydøst for Hejlsminde.

Området er primært en sommerhusbebyggelse ned til stranden, lidt inde i landet ligger en campingplads. I området ligger også Haderslev Katedralskoles lejrhytte, "Hakalytten".

 

Lokaliteter i Sønderjylland (under den danske stat)
Lokaliteter i Haderslev Kommune
Soda (tegneserie)

Belgisk krimitegneserie om newyorkerpolitimanden David Solomon, der over for sin mor foregiver at være præst.
Serien blev udgivet som føljeton i seriebladet Spirou, før den blev udgivet som album af forlaget Dupuis.

De 13 album, der er udgivet på dansk, er alle skrevet af Philippe Vandevelde, bedre kendt under kunsternavnet Tome. Tome døde, mens han var i gang med det fjortende album.

Serien er tegnet af Luc Warnant (nr. 1-3), Bruno Gazzotti (nr. 3-12), Olivier Labalue (nr. 12) og Dan Verlinden (nr. 13).

Nr. 1-2 blev udgivet af Interpresse i 1988-1989. Hele serien er udgivet af Forlaget Zoom 2016-2019.

Oversigt

Kilder 

Tegneseriefigurer
Tegneserier fra Belgien
Bakar (by)

Bakar (; ) er en by i Primorje-Gorski Kotar distrikt i det vestlige Kroatien. Indbyggertallet i byen var 8.279 ifølge den kroatiske folketælling i 2011, herunder 1.473 i titulærbyen. 90 % af befolkningen erklærede sig  etnisk som kroater. Det største etniske mindretal er serbere med 2,91% af befolkningen. Den gamle del af Bakar ligger på en bakke med udsigt over Bakarbugten. Bakar er det kroatisk ord for "kobber".

Bakar er en havn for bulkgods og var tidligere kendt for sit industrikompleks, der omfattede en koks fabrik, som udledte en betydelig mængde forurening. Bakars koksfabrik blev lukket i 1995, og siden da er forureningen i området  faldet betydeligt. Den historiske kerne af Bakar blev registreret som et kulturelt monument i 1968.

Historie

I slutningen af det 19. og begyndelsen af det 20. århundrede var Bakar en distriktshovedstad i Modruš-Rijeka distrikt i Kongeriget Kroatien-Slavonien.

1. verdenskrig
I februar 1918 under 1. verdenskrig deltog Gabriele D'Annunzio og Costanzo Ciano i et dristigt, men militært irrelevant, flådeangreb på Bakars havn (i Italien kendt som La beffa di Buccari, dvs. "latterliggørelsen i Bakar", hvilket var med til at hæve stemningen i den italienske offentlighed.

Efter Første Verdenskrig, fra slutningen af 1920, var Bakar et af de vigtigste indrejsepunkter for tusindvis af russiske flygtninge, der ankom til Kongeriget SHS efter afslutningen af den russiske borgerkrig i den europæiske del af det tidligere Russiske Kejserrige, hovedsagelig fra Krim, efter det endelige nederlag for de hvide hære under general Pjotr Wrangel der i november 1920.

2. verdenskrig
Under 2. verdenskrig var Bakar en italiensk koncentrationslejr, hvor civilbefolkningen fra provinsen Ljubljana, samt kroater og serbere blev interneret. På det højeste var der 893 internerede..

Referencer

Byer i Kroatien
Byer i Primorje-Gorski Kotar
UCI World Tour 2024

UCI World Tour 2024 er den 16. udgave af UCI World Tour. Den indeholder 35 endags- og etapeløb i Europa, Australien, Forenede Arabiske Emirater, Canada og Kina. Det er den højeste kategori af løb, efterfulgt af UCI ProSeries 2024 og UCI Europe Tour 2024.

Hold 
Foreløbig liste

Løb 
Kalenderen for 2024 blev offentliggjort i efteråret 2023.

Se også 
 UCI Women's World Tour 2024

Referencer

Eksterne henvisninger
Sven Folmer Thomsen

Sven Folmer Thomsen (16. november 1928 på Frederiksberg – 10. oktober 2023 i Holte) var en dansk jurist, fhv. direktør, bestyrelsesmedlem og medstifter af Dansk Arbejdsgiverforening.

Thomsen tog juridisk embedseksamen i 1954 og begyndte året efter i forsikringsbranchen. Fra 1960 arbejdede han i arbejdsgivernes organisationer og var fra 1975 til 1990 direktør for Jernets Arbejdsgiverforening, og derefter frem til 1992 direktør for Industriens Arbejdsgivere, der senere blev til DI - Dansk Industri. Han var desuden med til at stifte Dansk Arbejdsgiverforening.

Derudover har han været dommer ved Arbejdsretten og har siddet i en lang række bestyrelser, heriblandt var han fra 1992 til 1999 formand for Oticons bestyrelse. Fra 1988 til 2006 var han desuden bestyrelsesmedlem i Kunst På Arbejde.

Sammen med Ebbe Nielsen kan Sven Folmer Thomsen tilskrives en stor del af æren for, at lønmodtagere i Danmark i dag har en arbejdsmarkedspension. Han skrev under på den første aftale om en arbejdsmarkedspensionsordning i 1991 på det private arbejdsmarked. Pensionsordningerne er udbygget siden hen ved overenskomstforhandlingerne.

Privat boede Sven Folmer Thomsen i Holte. Han var gift to gange og efterlod sig en søn og en datter samt flere børne- og oldebørn.

Kilder og eksterne henvisninger
 "Jernets" stærke mand Ritzau, 16. november 2008

Referencer

Personer fra Frederiksberg
Jurister fra Danmark
Erhvervsfolk fra Danmark
Foreningsformænd fra Danmark
Personer i Kraks Blå Bog (afdøde)
Riddere af Dannebrog
3i

3i Group plc er en britisk multinational kapital- og venturefond, der er baseret i London. De har aktiver under forvaltning for £ 22,9 mia. (2022).

Virksomheden blev etableret i 1945 som Industrial and Commercial Finance Corporation (ICFC), af Bank of England og andre betydelige britiske banker.

Referencer 

Etableret i 1945
Investeringsvirksomheder fra Storbritannien
Foreign & Colonial Investment Trust

Foreign & Colonial Investment Trust er en britisk investeringsfond.

Den blev etableret af Philip Rose, som også etablerede Royal Brompton Hospital, i 1868 som The Foreign & Colonial Government Trust: det var den første kollektive investeringsfond i verden.

Der har aktiver under forvaltning for ca. 3,7 mia. £ og har besiddelser i over 500 forskellige virksomheder i 35 lande.

Referencer 

Etableret i 1868
Investeringsvirksomheder fra Storbritannien
M&G

M&G plc er en britisk global investeringsforvalter, der er baseret i London. Siden den blev spin-off fra Prudential plc, har den været børsnoteret på London Stock Exchange. De har aktiver underforvaltning for 342 mia. £ (2022).

Municipal & General Securities Company Limited lancerede den første britiske faste investeringsfond i 1931.

Referencer 

Etableret i 1931
Investeringsvirksomheder fra Storbritannien
Scottish Mortgage Investment Trust

Scottish Mortgage Investment Trust er en britisk børsnoteret investeringsfond, der er baseret i Edinburgh. Scottish Mortgage forvaltes af Baillie Gifford & Co Limited, der ligeledes er baseret i Edinburgh. 

I 1909 i Edinburgh blev der skabt et partnerskab mellem Augustus Baillie og Carlyle Gifford, som blev til Baillie Gifford & Co. De etablerede The Straits Mortgage and Trust Company Limited der udlånte penge til gummiplantager.

Referencer 

Etableret i 1909
Investeringsvirksomheder fra Storbritannien
Baillie Gifford

Baillie Gifford & Co er en britisk investeringsforvalter, der ejes af firmaets partnere. Virksomheden er baseret i Edinburgh med kontorer i London og New York City. I 2022 havde de aktiver under forvaltning for 223 mia. £.

Historie 
Baillie & Gifford WS blev etableret i 1907, som et partnerskab mellem Augustus Baillie og Carlyle Gifford. Oprindeligt var det et advokatbureau, men i 1908 skiftede de til investeringer. I 1909 etablerede Baillie & Gifford Straits Mortgage and Trust Company Limited

Referencer 

Etableret i 1908
Investeringsvirksomheder fra Storbritannien
Man Group

Man Group plc er en britisk investeringsforvalter, der er baseret i London. De udbyder en række fonde til private og institutionelle investorer. Det er verdens største børsnoterede hedgefond, og de har aktiver under forvaltning for 151,4 mia. USD (2022).

Virksomheden blev etableret af James Man i 1783 som et sukker cooperage og brokerage, baseret i Harp Lane i Billingsgate, London.

Referencer 

Etableret i 1783
Investeringsvirksomheder fra Storbritannien
Agner Petersen

Agner Petersen (født 19. september 1910 i Randers, død 12. november 1985 i Egå) var en dansk fodboldspiller, som spillede i AGF. Han fik tre kampe på det danske landshold.

Agner Petersen spillede først i B 1921 Aarhus og siden i AFC, da denne klub overtog B 1921.
I 1931 skiftede Agner Petersen til AGF, hvor han hurtigt etablerede sig som en alsidig midtbanespiller. I sin første sæson blev han klubbens topscorer med 14 mål.
I sæsonen 1932-33 var Agner Petersen blandt de bærende kræfter på det AGF-hold, der blev nummer tre i Danmarksturneringen.

I juni 1933 fik han debut på det danske fodboldlandshold i en kamp mod .
Han spillede yderligere to landskampe i 1934.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Danskere i 1900-tallet
Orla Laugesen

Orla Laugesen (født 20. oktober 1912 i Lemvig, død 18. oktober 1984 i Esbjerg) var en dansk fodboldspiller, som spillede i AGF. Han fik tre kampe på det danske landshold.

Orla Laugesen fik i 1932 debut som 19-årig på AGFs førstehold. I sæsonen 1932-33 var Olra Laugesen med på det AGF-hold, der blev nummer tre i Danmarksturneringen.<p>I 1935 spillede han sin første landskamp for Danmark. Han fik yderligere to landskampe. Den sidste mod Sverige i 1938. Året efter indstillede han karrieren som 26-årig for at blive uddannet som elektromekaniker.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Danskere i 1900-tallet
Ib Juul

Ib Knud Kristian Juul (13. maj 1928 i Kalundborg – 18. januar 2006) var en dansk gymnasielærer og politiker, der var borgmester i Herlev Kommune fra 1970 til 1996, valgt for Socialdemokratiet. Han var også en periode medlem af Københavns Amtsråd.

Ib Juul blev cand.mag. i matematik, fysik og kemi fra Københavns Universitet i 1958 og blev derefter ansat som lærer ved Gladsaxe Gymnasium. Han blev senere undervisningsinspektør ved Direktoratet for Gymnasieskolerne og HF. 

Politisk stod han i årene som borgmester i spidsen for udviklingen af Herlev til en moderne kommune, og under hans ledelse havde Socialdemokratiet et solidt flertal i kommunalbestyrelsen. Han var desuden engageret i både KL, Amtsrådsforeningen og Socialkommissionen. Han forlod borgmesterposten midt i en valgperiode i 1996, hvor Kjeld Hansen overtog. 

En vej ved Herlev Hospital er opkaldt efter Ib Juul. Han er stedt til hvile på Birkholm Kirkegård i Herlev.

Kilder
 Ib Juul på gravsted.dk

Personer fra Kalundborg
Borgmestre i Herlev
Magistre fra Danmark
Borgmestre fra Socialdemokraterne
Amtsrådsmedlemmer fra Socialdemokraterne
Direktoratet for Gymnasieskolerne og HF

Direktoratet for Gymnasieskolerne og HF var et direktorat under Undervisningsministeriet, der havde det overordnede ansvar for gymnasier og hf-kurser i Danmark.

Direktoratet førte tilsyn med gymnasier, statsskoler og fra 1967 også hf-kurser, hvilket blandt andet omfattede eksaminer, fag- og timefordeling, lærebøger, skoleplaner og forsøgsundervisning. Derudover varetog direktoratet opgaver vedrørende personale- og lønspørgsmål, planlægning af gymnasiebyggeri, lån og tilskud til private og kommunale gymnasier, tilrettelæggelse af pædagogikum, optagelse og oprykning af elever, undervisningsplaner og videreuddannelse af lærerne. 

Statsskolerne blev i 1986 overtaget af amterne, hvorved direktoratet mistede en stor del af sine opgaver. Det blev nedlagt 1. juli 1990. Siden har dets opgaver været varetaget af gymnasieafdelingen i Børne- og Undervisningsministeriets departement.

Kilde
 Om direktoratet - Statens Arkiver

Etableret i 1963
Ophørt i 1990
Danske styrelser
Undervisningsministeriet
Bent Løber

Bent Løber (født 20. maj 1929 i Bregnet Sogn, død 4. februar 2008 i Odense) var en dansk politiker, der var amtsborgmester i Frederiksborg Amt fra 1983 til 1985, valgt for Det Konservative Folkeparti. Ved kommunalvalget i 1985 blev han desuden valgt til Fredensborg-Humlebæk Kommunalbestyrelse, men sad kun et år af perioden. 

Løber var oprindelig postassistent og blev senere oberstløjtnant i militæret. 

Han begyndte sit politiske virke som lokalforeningsformand for Det Konservative Folkeparti i Fredensborg-Humlebæk ad to omgange. Han blev amtsborgmester i 1983, men blev ved valget i 1985 forbigået i konstitueringen. Venstre overtog derefter amtsborgmesterposten. 

Efter sit politiske virke blev Bent Løber headhunter og siden kontorchef i Dansk Arbejdsgiverforening, leder af kursuscentret Arresødal for til sidst at arbejde for Rockwool-Fonden.

Kilde
 Dødsfald - Bent Løber Sjællandske Medier 6. februar 2008

Amtsborgmestre fra Danmark
Politikere fra Det Konservative Folkeparti
Værneting

Værneting er spørgsmålet om domstoles stedlige kompetence, dvs. hvor en retssag skal anlægges og føres.

Hovedreglen er i Danmark ifølge Retsplejeloven, at borgerlige retssager anlægges i den retskreds, hvor sagsøgte har bopæl, også kaldet hjemting. Det kan dog aftales anderledes mellem parterne.
Det følger også af Retsplejeloven, at straffesager anlægges ved domstolen i den retskreds, hvor den strafbare handling er foretaget.

Men der er dog undtagelser, kaldet undtagelsesværneting, fastslår Retsplejeloven:
 Regioner og kommuner har hjemting i den retskreds, hvor hovedkontoret ligger
 Staten har hjemting id en retskreds, hvor den myndighed, der stævnes på statens vegne, har hovedkontor
 I sager om fast ejendom er hjemtinget den retskreds, hvor ejendommen ligger
 I sager om kontraktlige forhold er hjemtinget det sted, hvor den forpligtelse, sagen handler om, er opfyldt eller skal opfyldes
 I sager om forbrugeraftaler, der ikke er indgået personligt på firmaets forretningssted, kan forbruger anlægge sagen ved sit eget hjemting

Kilde
 Retsplejeloven

Danmarks retsvæsen
Per Siesbye

Per Henrik Siesbye (født 9. maj 1939 i København, død 1. september 2015 smst.) var en dansk springrytter og finansmand.

Siesbye, der drev sit eget finansielle rådgivningsfirma, blev i 2011 erklæret personligt konkurs af Nykredit Bank. Her kom det frem, at han skyldte Nykredit Bank og Jyske Bank mellem 50 og 100 millioner kroner. Konkursen kom i kølvandet på, at Per Siesbye blev hyret af Amagerbanken til at finde en investor, der kunne redde banken.

Som springrytter vandt han seks danmarksmesterskaber i løbet af sin karriere, der alene var en hobby. Han vandt i årene 1963, 1967, 1968, 1969, 1971 og 1978. Derudover var han sammen med blandt andre Christian Kjær med på Sportsrideklubbens 2.hold, der vandt det danske holdmesterskab i ridebanespringning i 1964.

Referencer

Eksterne henvisninger
 Per Siesbye på gravsted.dk

Personer fra København
Erhvervsfolk fra Danmark
Ryttere fra Danmark
Crikvenica

Crikvenica  er en by i Kroatien, der ligger ved Adriaterhavet i distriktet  Primorje-Gorski Kotar.

Navne

Byens navne på forskellige sprog omfatter bl.a.:

Geografi

Crikvenica ligger sydøst for Rijeka og er den største by på kysten i kystområdet Vinodol.

Omkring Crikvenica findes byerne Kraljevica, Selce og Novi Vinodolski.

I de sidste tyve år er de to byer, på grund af byudvidelsen i selve Crikvenica og udvidelsen af den nærliggende by Selce, blevet slået sammen.

Historie 
Crikvenica blev udviklet på stedet for en bosættelse og militærbase fra romertiden kaldet Ad Turres.

Det gamle Crikvenica var oprindeligt en udløber af landsbyen Kotor, som ligger på en nærliggende bakke og deler navn med landsbyen.

Byens navn stammer fra ordet for 'kirke' (kroatisk: crkva, på dialekt crikva), der henviser til klosterkirken for Paulinerfædrene, som blev bygget af Nikola 4. Frankopan i nærheden, i 1412. Nikola 4. Frankopan udstedte en bevilling i Modruš, som også er det ældste skriftlige dokument, hvor navnet Crikvenica er nævnt. 

I det 19. århundrede begyndte Crikvenica at tiltrække mange turister, hvilket medførte et vendepunkt i byens historie. I 1877 blev der bygget en havn i Crikvenica, i 1888 en badestrand, og allerede i 1891 åbnede det første hotel. I 1895 åbnede Hotel Therapia med 120 senge og et hydroterapi-institut. I 1902 blev Hotel Crikvenica bygget, i 1903 Bellevue og i 1905 Miramare. I 1906 blev Crikvenica officielt et kursted, og på grund af det gunstige klima blev Crikvenica i løbet af bare 16 år det vigtigste feriested på rivieraen. I dag er det, sammen med Selce, en af de mest attraktive dele af Kvarnerkysten, såvel som af den nordlige Adriaterhavskyst i Kroatien generelt.

I slutningen af det 19. og begyndelsen af det 20. århundrede var Crikvenica en distriktshovedstad i Modruš-Rijeka distrikt i Kongeriget Kroatien-Slavonien.

Galleri

Referencer

 
 

Primorje-Gorski KotarByer i Primorje-Gorski Kotar
Byer i Kroatien
British Land

The British Land Company plc er et britisk ejendomsudviklings- og investeringsselskab, der er baseret i London.

British Land Company blev etableret i 1856 som et knopskud fra the National Freehold Land Society (senere Abbey National) etableret i 1849 med de to chefarkitekter Richard Cobden og John Bright.

Referencer 

Etableret i 1856
Investeringsvirksomheder fra Storbritannien
Royal London Group

Royal London Group er en britisk koncern, der består af det gensidige forsikringsselskab Royal Mutual Insurance Society Limited og investeringsvirksomheden Royal London Asset Management. De har aktiver under forvaltning for over 150 mia. £. De har over 9 mio. forsikringspolicer og +4.000 ansatte (2019).

Referencer 

Etableret i 1861
Investeringsvirksomheder fra Storbritannien
Forsikringsselskaber fra Storbritannien